قانون سفارت خانہ یروشلم

قانون سفارت خانہ یروشلم، 1995ء سے مراد وہ قانون ہے جسے امریکی کانگریس نے 23 اکتوبر 1995ء کو منظور اور 8 نومبر 1995ء کو نافذ کیا۔ اس قانون کی منظوری کا مقصد یہ تھا کہ تل ابیب میں واقع امریکی سفارت خانے کو یروشلم منتقل کرنے کی کوشش کی جائے نیز یروشلم کو مملکت اسرائیل کا دار الحکومت تسلیم کیا جائے۔ اس قانون کے مطابق منتقلی کی میعاد مئی 1999ء مقرر کی گئی تھی۔

قانون میں اس امر کی صراحت کی گئی ہے کہ بین الاقوامی قانون کے مطابق ہر ملک کو اپنا دار الحکومت منتخب کرنے کا حق ہے۔ چنانچہ اسرائیل نے سنہ 1950ء میں یروشلم کو اپنا مستقل پایہ تخت منتخب اور اپنے تمام وزارتی و انتظامی اداروں کا مرکز قرار دیا تھا۔ نیز یروشلم یہود کا دینی مرکز اور ان کے لیے انتہائی مقدس شہر بھی ہے۔ اس قانون کی یقینی تنفیذ کے لیے امریکی کانگریس نے اس کا اہتمام بھی کیا کہ اگر مذکورہ میعاد میں قانون پر عمل نہیں ہوتا ہے تو تنفیذی اداروں کو سزا دی جائے گی۔

امریکی سینیٹ کے بیس اراکین نے امریکی سفارت خانے کی منتقلی کا وعدہ کیا تھا لیکن کلنٹن، بش اور اوباما کے عہد صدارت میں اس پر عمل نہیں ہوا، وہ قومی سلامتی کے پیش نظر اپنا حق استثنا استعمال کرتے رہے۔ بالآخر امریکی صدر ڈونالڈ ٹرمپ نے 6 دسمبر 2017ء کو امریکی سفارت خانے کی یروشلم منتقلی اور اسے اسرائیل کا دار الحکومت مقرر کرنے کی منظوری دی، تاہم امریکی صدر کے اس اقدام کی عالمی برادری، مسلم ممالک اور فلسطینیوں نے سخت مذمت کی۔

 حوالہ جات 

زمرہ:1995ء میں بین الاقوامی تعلقات
زمرہ:اسرائیل ریاستہائے متحدہ تعلقات
زمرہ:اسرائیل میں 1995ء
اسرائیل میں سفارتی مشن
زمرہ:امریکی قانون میں 1995ء
زمرہ:بین الاقوامی تعلقات
زمرہ:تل ابیب کی تاریخ
زمرہ:یروشلم میں بیسویں صدی
زمرہ:اسرائیل-فلسطینی تنازع میں یروشلم
زمرہ:عرب اسرائیل تنازع
زمرہ:یروشلم میں 1990ء کی دہائی
زمرہ:ویکی ڈیٹا سے مطابقت رکھنے والی مختصر تفصیل
زمرہ:اسرائیل-فلسطینی تنازع میں تل ابیب
زمرہ:باب ڈول